Job.
25.
Wal Bilded brom Shuwa bin tok langa Job, 
“Yu garra bradin blanga God dumaji im na bos blanga hebin. 
Hu gin kaundimap ola sta? Nobodi. Oni God na en brom im na det lait bin kaman en im shain ebriweya. 
Yu reken God reken enibodi jidan gudbala? 
Tharran mun en sta kaan jidan brabli braitwan blanga im. 
Wal hau gin wi jidan brabli gudbala langa im? Wi jidan jis laik detlot wem.” Lagijat na Bilded bin tok. 
