Ola Saam.
13.
YAWEI, haulong yu garra fogedabat mi? Maitbi olagijawan. Mi weidabat langa yu blanga album mi, bat im jis laik yubin gibit bekboun langa mi. 
Olataim aibin nogudbinji detmatj, en aibin sori miselp detmatj langa main hat. En olataim main enami olabat oldei win, dumaji mi brabli wikwan blanga bidim olabat. 
Luk langa mi, YAWEI. Ensim mi, main God! Yu kain langa mi en meigim mi jidan strongbala igin! If yu nomo album mi wal ai garra dai, 
En main enami olabat garra tok, “Wibin bidim im!” En detlot pipul hu fait langa mi garra gudbinji, dumaji deibin bidim mi. 
Bat mi trastimbat yu dumaji yu laigim mi olagijawan. Ai garra jidan gudbinji igin, dumaji yu garra seibum mi. 
YAWEI ai garra sing langa yu, dumaji yubin kain langa mi detmatj. 
